**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**8/2016. (V.26.) önkormányzati rendelete**

**az Önkormányzat 2015. évi zárszámadásáról**

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

**Rendelet hatálya**

**1.§**

A rendelet hatálya kiterjed Kiskőrös Város Önkormányzatára, valamint az önkormányzat által alapított és fenntartott költségvetési szervekre.

**Főösszegek, teljesítések**

**2. §**

(1) A Képviselő-testület Kiskőrös Város Önkormányzata 2015. évi zárszámadását

|  |  |  |
| --- | --- | --- |
| 4.176.559.000 | azaz:  | Négymilliárd-egyszázhetvenhatmillió-ötszázötvenkilencezer forint teljesített költségvetési bevétellel, |
| 10.923.798.000 | azaz: | Tízmilliárd-kilencszázhuszonhárommillió-hétszázkilencvennyolcezer forint finanszírozási bevétellel, |
| 4.408.928.000 | azaz:  | Négymilliárd-négyszáznyolcmillió-kilencszázhuszonnyolcezer forint teljesített költségvetési kiadással, |
| 9.445.115.000 | azaz: | Kilencmilliárd-négyszáznegyvenötmillió-egyszáztizenötezer forint finanszírozási kiadással, |
| 1.246.314.000 | azaz: | Egymilliárd-kettőszáznegyvenhatmillió-háromszáztizennégyezer forint maradvánnyal, |
|  |  |  |

állapítja meg.

(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit és kiadásait a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint jóváhagyja.

**Kiadási előirányzatok**

**3. §**

(1) A Képviselő-testület a költségvetési kiadások teljesítését a finanszírozási kiadásokkal együtt 13.854.043 ezer Ft-ban állapítja meg, az 5. melléklet szerinti részletezésben.

(2) A Képviselő-testület a felhalmozási célú költségvetési kiadási előirányzatok teljesítését feladatonkénti és célonkénti bontásban 2.382.531 ezer Ft-ban állapítja meg, a 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel jóváhagyja.

**Pénzmaradvány jóváhagyása**

**4. §**

(1) A Képviselő-testület a 2015. évi maradványát 1.246.314 ezer Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint jóváhagyja.

(2) A Képviselő-testület a 2015. évi céltartalékok célonkénti maradványát a 7. mellékletben foglaltak szerint jóváhagyja.

**Egyszerűsített beszámoló**

**5. §**

A Képviselő-testület az Önkormányzat 2015. december 31-i állapot szerinti

a) mérlegét a 13/B. mellékletben

b) eredménykimutatását a 14. mellékletben

c) maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat a vagyonkimutatását a 13/A., 13/B., 13/C. és 13/D. mellékletekben foglaltak szerint jóváhagyja.

**Követelések, kötelezettségek**

**7. §**

A Képviselő-testület

a) az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,

b) az Önkormányzati hitelek és nyújtott kölcsönök állományát, lejárat, hitelezők/kötelezettek és eszköz részletezettsége szerint; a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

c) az Önkormányzat adósságot keletkeztető fejlesztési céljait a 10. mellékletben

foglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetését követő napon lép hatályba.

Domonyi László dr. Turán Csaba

 polgármester jegyző

*ZÁRADÉK: Ez a rendelet az SzMSz 36. §. (2) bekezdése alapján 2016. május 26. napján lett kihirdetve.*

*Kiskőrös, 2016. május 26.*

*dr. Turán Csaba*

*jegyző*